laion/Wikipedia-Exotic huggingface dataset:
הליכון (מכשיר כושר)

הליכון או מסילת כושר, היא מכשיר המשמש לאימון בהליכה או בריצה מבלי להזדקק למרחב פתוח גדול. מכשירים אלה הם ציוד מקובל בחדרי כושר באגף המכשירים האירוביים. להליכון הכושר מנוע חשמלי או גלגל תנופה המניעים לולאה של יריעה גמישה. הליכון כושר חשמלי היא למעשה מסוע המהווה קטע של מדרכה נעה, חלקו העליון של המשטח נע אחורנית כדי לאפשר למתאמן ללכת או לרוץ במהירות נגדית השווה לו. הפעילות הגופנית שמתבצעת באמצעות ההליכון היא אירובית, כלומר מפעילה תהליך הפקת אנרגיה העושה שימוש בחמצן מהאוויר על ידי נשימה מוגברת. להבדיל מהאימון במכשירי הכוח שמחזק ומעבה את השרירים, האימון בהליכון משפר את כושר הסבולת לב-ריאה. הפעילות על המסילה מפעילה שלושה גורמי מאמץ: מהירות - רוב ההליכונים מסוגלים להגיע עד למהירות 20 קמ"ש (קילומטר אחד בשלוש דקות). שיפוע - למכשיר מערכת חשמלית המאפשרת את הרמת המשטח לשיפוע של 20% (זווית של 11.5°). משך - לרוב מומלץ להתאמן על המכשיר עד שעה. גם תוכניות האימון המתוכנתות לא עולות על שעה. יתרון האימון באמצעות הליכון הכושר להבדיל מריצה בעיר או בחיק הטבע הוא בטיחות האימון, למכשיר מערכת לבלימת זעזועים לצורך הפחתת העומס על המפרקים. המשטח תמיד ישר ונקי ממכשולים, כך מופחתים גורמי הסיכון. ניתן להתאמן במכשיר בכל ימות השנה ללא תלות במזג האוויר, הדבר מהווה יתרון מיוחד באזורים עם אקלים קיצוני שבהם האימון בחוץ קשה. המכשיר מאפשר להתאמן בהליכה ובריצה גם בחדר קטן לכן ניתן למצוא אותו גם בבתים פרטיים. יתרון נוסף הוא היכולת לצפות בטלוויזיה תוך כדי האימון. להליכוני כושר מודרניים מספקות למתאמן משוב לגבי מהירות הריצה, המרחק שעבר והאנרגיה שנצרכה בקלוריות. מידע זה יכול להיות מאוחסן וכך יכול המתאמן לעקוב אחר התקדמותו בשיפור הכושר. ניתן להתאמן במכשירים אלה גם על פי תוכניות אימון מתוכנתות המדמות לדוגמה טיפוס על גבעות. יש גם תוכניות מיוחדות המיועדות להרזיה, בתוכניות אלה משך האימון חייב להיות ארוך מחצי שעה, שכן רק לאחר 20 דקות נכנסת לפעולה מערכת חילוף החומרים המפיקה אנרגיה משריפת שומנים. הריצה על הליכון הכושר קלה יותר מריצה על מסלול, שכן המתאמן לא צריך להתגבר על החיכוך באוויר, אך למתאמנים תחרותיים הדבר מהווה חיסרון. האימון על הליכון הכושר יכול להתאים למגוון רחב של אוכלוסיות: צעירים, קשישים, חובבנים, ספורטאים מקצועיים ומתאמנים לצורכי שיקום. כמכשיר לשיקום הליכה, המסילה מאלצת את המתאמן להתהלך בצורה סימטרית ובקצב קבוע. להליכון כושר גם חסרונות מסוימים בהשוואה לריצה מחוץ לבית. ברוב הדגמים המנוע מייצר רעש ניכר בעיקר בעת ריצה, וריצה בנקודה קבועה באופן ממושך עשויה לגרום לשיעמום ולהפחית את המוטיבציה של המתאמן. המסילה לא מדמה את פעולת ההליכה או הריצה במלואה שכן המסילה היא ש"רצה" והמתאמן רק מתאים עצמו לתנועתה. מסיבה זו החיכוך שונה מאשר בהליכה או ריצה רגילה, וכך גם הקואורדינציה. המתאמנים על המסילה רק מרימים את רגליהם בעוד שבריצה בטבע נדרשת דחיפה קדימה של הגוף. בתחום הרפואה משמש המכשיר לבדיקות ארגומטריה - בדיקת סיבולת הלב בשעת מאמץ: הנבדק מחובר למכשיר אלקטרוקרדיוגרם ולמד לחץ דם. הנבדק הולך על הליכון כושר תוך כדי שמהירותה גוברת מדי דקות אחדות. תוך כדי הליכה (ההופכת לריצה) נרשמים נתוני פעילות הלב של הנבדק. הליכון שולחני הליכון, באתר האקדמיה ללשון העברית מְסִלַּת כֹּשֶׁר, באתר האקדמיה ללשון העברית
מחשמלת

מְחַשְׁמֶלֶת (באנגלית: Jolt) הוא סרט קומדיית פעולה אמריקאי, בבימויה של טניה וקסלר(אנ'), לפי תסריט מאת סקוט ואשה. מככבים בו קייט בקינסייל, בובי קנאבלי, לברן קוקס, סטנלי טוצ'י וג'יי קורטני. הסרט יצא לבתי הקולנוע בארצות הברית ב-23 ביולי 2021 בהפצת אולפני אמזון, ובישראל הוא יצא ב-18 בנובמבר באותה שנה. סדרנית הסובלת מהפרעת התפרצות לסירוגין מנסה לשלוט בכעסיה באמצעות אפוד נסיוני חדשני מרופד אלקטרודות, שבאמצעותן היא מחשמלת את עצמה כדי לשלוט בהתפרצויות הזעם שלה. לאחר שנרצח הבחור הראשון שאי פעם התאהבה בו, היא יוצאת למסע נקמה כדי למצוא את הרוצח, בזמן שהשוטרים רודפים אחריה ורואים בה חשודה מרכזית. קייט בקינסייל בתפקיד לינדי בובי קנוואלי בתפקיד הבלש ויקרס לברן קוקס בתפקיד הבלשית נווין סטנלי טוצ'י בתפקיד ד"ר איוואן מונצ'ין ג'יי קורטני בתפקיד ג'סטין סוזן סרנדון בתפקיד אישה ללא שם דייוויד בראדלי בתפקיד גארת' פיזל אורי פפר בתפקיד דלקרואה באפריל 2019 פורסם כי קייט בקינסייל הצטרפה לצוות השחקנים של הסרט, כאשר טניה וקסלר ביימה לפי תסריט מאת סקוט וושה. ביולי 2019 הצטרפו לצוות השחקנים בובי קנאוולי, לברן קוקס, סטנלי טוצ'י וג'יי קורטני. הצילומים החל ביולי 2019. הסרט יצא לאקרנים ב-23 ביולי 2021 על ידי אולפני אמזון. "מחשמלת", במסד הנתונים הקולנועיים IMDb (באנגלית) "מחשמלת", באתר AllMovie (באנגלית) "מחשמלת", באתר Rotten Tomatoes (באנגלית) "מחשמלת", באתר Metacritic (באנגלית) "מחשמלת", באתר אידיבי "מחשמלת", באתר Prime Video (באנגלית) "מחשמלת", במסד הנתונים הקולנועיים KinoPoisk (ברוסית) Wiseman, Andreas (23 באפריל 2019). "Kate Beckinsale To Star As Homicidal Bouncer In Millennium Action-Comedy 'Jolt'". Deadline Hollywood. נבדק ב-22 ביולי 2019. {{cite web}}: (עזרה) Wiseman, Andreas (22 ביולי 2019). "'Jolt': Bobby Cannavale, Jai Courtney, Laverne Cox & Stanley Tucci Join Kate Beckinsale Action-Comedy; Shoot Under Way In London". Deadline Hollywood. נבדק ב-22 ביולי 2019. {{cite web}}: (עזרה) Wexler, Tanya (15 ביולי 2019). "Day 1. #joltmovie". Instagram. נבדק ב-22 ביולי 2019. {{cite web}}: (עזרה) Collis, Clark (18 ביוני 2021). "Kate Beckinsale has extreme anger issues in first look at action-thriller Jolt". Entertainment Weekly. נבדק ב-18 ביוני 2021. {{cite web}}: (עזרה)
מעבר מיסטי (אנטארקטיקה)

מעבר מיסטי (באנגלית: Misty Pass) הוא מעבר הרים בחצי האי טרינטי, שבצפון חצי האי האנטארקטי, בארץ גרהאם שבאנטארקטיקה. המעבר ממוקם בין ראשו של עמק ברוד לבין העמק היורד לכיוון צפון לעבר מצר ברנספילד. המעבר ממוקם 15 קילומטרים דרומית-מזרחית לכף דוקור. גובהו של המעבר 700 מטרים מעל פני הים. המעבר התגלה ומופה לראשונה במרץ 1946 על ידי משלחת סקר מטעם סקר שטחי חסות איי פוקלנד, אשר יצאה ממפרץ התקווה. שמו של המעבר ניתן לו על ידי סקר שטחי חסות איי פוקלנד. השם ניתן על מנת לתאר את העננים שזרמו דרך המעבר לכיוון מזרח, ואנשי הסקר הסיקו מהם כי צפוי מזג אוויר סוער. "מיסטי" באנגלית משמעו "ערפילי". מעבר מיסטי באתר הסקר הגאולוגי של ארצות הברית מעבר מיסטי באתר הגאזט האנטארקטי המשווה SCAR של ממשלת אוסטרליה מידע גאוגרפי והיסטורי מידע היסטורי
מעבר מיסטי

האם התכוונתם ל... אנטארקטיקה מעבר מיסטי (אנטארקטיקה) – מעבר הרים בחצי האי טריניטי שבקצה הצפון-מזרחי של חצי האי האנטארקטי בארץ גרהאם, שבאנטארקטיקה קנדה מעבר מיסטי (קולומביה הבריטית) – מצר ים בין האי טרייסי לבין האי עדן שמצפון לאי ונקובר בפרובינציית קולומביה הבריטית שבקנדה
סקומברן סיני

סקומברן סיני (שם מדעי: Scomberomorus sinensis) הוא מין של דג גרם ממשפחת הקולייסיים החי באוקיינוס השקט שלחופי מזרח אסיה סביב ים יפן וחופי הונשו, סין, קוריאה, טאיוואן, דרום וייטנאם וקמבודיה והוא אף נכנס לעיתים לנהר המקונג עד 300 ק"מ במעלהו. סקומברן זה הוא דג מהיר הקרוב למין סקומברן זריז ומגיע לאורך של 100 ס"מ בממוצע אך נצפו גם פרטים באורך 247 ס"מ ומשקל 131 ק"ג. הוא בעל גוף מוארך עם סנפירים חדים וכסופים כשהזנב בצורת מגל, ראש קצר בעל לסתות דקות ומחודדות והוא בעל שלפוחית אוויר גדולה העוזרת לו לנשום במים מתוקים. דג זה מצוי לרוב באוקיינוס הפתוח והוא מחפש מזון הכולל דגים קטנים וחסילונים. הוא מהווה דג מאכל חשוב ולא ברור מה מצב שימורו בטבע. מדיה וקבצים בנושא סקומברן סיני בוויקישיתוף סקומברן סיני, באתר ITIS (באנגלית) סקומברן סיני, באתר NCBI (באנגלית) סקומברן סיני, באתר FishBase (באנגלית) סקומברן סיני, באתר GBIF (באנגלית) סקומברן סיני באתר הרשימה האדומה של IUCN
בוניטן ערטילאי

בוניטן ערטילאי (שם מדעי: Gymnosarda unicolor) היא מין של דג טונה ממשפחת הקולייסיים, החי ברחבי האוקיינוסים לאורך האזור האינדו-פסיפי. דג זה קשור לדגי הבוניטו אך הוא מין יחידי בסוגו. הבוניטן הוא דג גדול באורך של 190 עד 248 ס"מ ומשקל של מעל 130 ק"ג, אם כי נפוץ יותר באורך 40 עד 120 ס"מ. הוא בעל סנפירים גבוהים וחדים, בעל סנפיר גבי גבוה ואונות זנב גבוהות בצורת מגל המתאימות לתנועה מהירה במים. הוא בעל גב ירוק-כחול, צידיים כסופים ובטן לבנבנה. הוא שוחה דרך קבע עם הלסתות פתוחות. דג זה נפוץ באוקיינוסים הטרופיים שממזרח אפריקה לרבות ים סוף עד לפולינזיה הצרפתית ואיי מערב האוקיינוס השקט (למעט הוואי) צפונה עד יפן ודרומה עד אוסטרליה. דג זה הוא טורף של דיונונים ולהקות דגים קטנות בקרבת שוניות כמו כחליים, צניניתיים ושפתוניים. לדג עצמו ישנם טורפים מועטים הכוללים בעיקר כרישים, דגי מקור ולווייתני שיניים. הדג עצמו נידוג בידי אנשים המשמרים את בשרו משומר וכן נידוג לספורט. עם זאת הדג קשה לתפיסה ונדיר באופן יחסי, כך שהוא לא מהווה דג מאכל מסחרי. בנוסף בשרו יכול להיות רעיל לעיתים, כתוצאה מתזונתו. מדיה וקבצים בנושא בוניטן ערטילאי בוויקישיתוף בוניטן ערטילאי, באתר ITIS (באנגלית) בוניטן ערטילאי, באתר NCBI (באנגלית) בוניטן ערטילאי, באתר Animal Diversity Web (באנגלית) בוניטן ערטילאי, באתר FishBase (באנגלית) בוניטן ערטילאי, באתר GBIF (באנגלית) בוניטן ערטילאי באתר הרשימה האדומה של IUCN
יחסי הונגריה–מונטנגרו

יחסי הונגריה–מונטנגרו הם יחסי החוץ בין הונגריה ומונטנגרו. שתי המדינות חברות בנאט"ו ובאו"ם, ומונטנגרו מועמדת להצטרפות לאיחוד האירופי. הונגריה הכירה במונטנגרו ב-12 ביוני 2006, וכעבור יומיים, ב-14 ביוני 2006, כוננו שתי המדינות יחסים דיפלומטיים. לאחר שנת 2010 המגעים התקרבו במיוחד. לדוגמה, מומחים הונגרים סייעו למונטנגרו במשא ומתן על הצטרפותה לאיחוד האירופי. עם השנים גם יחסי הסחר צמחו משמעותית. הונגריה היא שחקנית גדולה בכלכלת מונטנגרו. הבנק הגדול במדינה נמצא בידיים הונגריות. זוהי חברת בת של OTP, הבנק הגדול ביותר בהונגריה. במשך זמן מה הייתה קרנוגורסקי טלקום בבעלות מגיאר טלקום. הבעלים של המלון הגדול ביותר במונטנגרו הוא לרינץ' משרוס, שקנה אותו לאחרונה מאיש עסקים הונגרי אחר. הונגריה מחזיקה במונטנגרו שגרירות בפודגוריצה וקונסוליה בהרצג נובי. מונטנגרו מחזיקה בהונגריה שגרירות בבודפשט. מדיה וקבצים בנושא יחסי הונגריה–מונטנגרו בוויקישיתוף HUNGARY IS A MAJOR POLITICAL AND ECONOMIC PLAYER IN MONTENEGRO באתר hungarianspectrum‏, 19 ביולי 2018
יחסי אוקראינה–אלבניה

יחסי אוקראינה–אלבניה הם יחסי החוץ בין אוקראינה ואלבניה. במהלך המלחמות העות'מאניות-רוסיות בשנים 1787–1792 ו-1806–1812 מרדו קבוצות מסוימות של אלבנים נגד האימפריה העות'מאנית והצטרפו לצבא האימפריה הרוסית. לאחר המלחמה, קבוצות אלו התיישבו באודסה וב-Budzhak ויצרו קבוצה אתנית של אלבנים אוקראיניים. בשנת 1916, הלאומנים של שתי המדינות השתתפו בכנס איחוד הלאומים בלוזאן, ובמחצית השנייה של המאה העשרים הם היו חלק מגוש האומות האנטי-בולשביקי. הרפובליקה של אלבניה הכירה בעצמאות אוקראינה ב-4 בינואר 1992, והיחסים הדיפלומטיים בין שתי המדינות כוננו ב-13 בינואר 1993. בספטמבר 2020 אוקראינה פתחה שגרירות בטירנה. אלבניה מיוצגת באוקראינה באמצעות שגרירותה בוורשה, פולין ובנוסף היא מחזיקה קונסוליית כבוד בחרקוב. אוקראינה מחזיקה באלבניה שגרירות בטירנה. מדיה וקבצים בנושא יחסי אוקראינה–אלבניה בוויקישיתוף "Міністерство закордонних справ України - A new level of bilateral relations: Ukraine has established an Embassy in Albania". mfa.gov.ua. "Archived copy". אורכב מ-המקור ב-2017-11-17. נבדק ב-2016-09-24. {{cite web}}: (עזרה)
יחסי הונגריה – מקדוניה הצפונית

יחסי הונגריה–מקדוניה הצפונית הם יחסי החוץ בין הונגריה ומקדוניה הצפונית. שתי המדינות חברות בנאט"ו ובאו"ם, ומקדוניה הצפונית מועמדת להצטרפות לאיחוד האירופי. הונגריה הכירה במקדוניה הצפונית ב-29 באוגוסט 1994. בשנת 2019, ממשלת אורבן נתנה מקלט לראש ממשלת מקדוניה הצפונית לשעבר ומנהיג מפלגת VMRO-DPMNE ניקולה גרואבסקי, שנידון למאסר במדינתו באשמת שחיתות. במאי 2021 העבירה הונגריה למקדוניה הצפונית 6,000 מנות חיסון נגד הקורונה. הונגריה מחזיקה במקדוניה הצפונית שגרירות בסקופיה. מקדוניה הצפונית מחזיקה בהונגריה שגרירות בבודפשט. מדיה וקבצים בנושא יחסי הונגריה – מקדוניה הצפונית בוויקישיתוף Hungary active in maintaining good relations with the Western Balkans באתר europeanwesternbalkans‏, 6 באפריל 2020 macedonia-reach-deal-on-unrestricted-travel-for-inoculated‏ Hungary, N. Macedonia reach deal on unrestricted travel for inoculated באתר bbj‏, 13 במאי 2021 ערך זה הוא קצרמר בנושא יחסי חוץ. אתם מוזמנים לתרום לוויקיפדיה ולהרחיב אותו.
יחסי אוקראינה–קרואטיה

יחסי אוקראינה–קרואטיה הם יחסי החוץ בין קרואטיה לאוקראינה. לפני 1991 היו קרואטיה ואוקראינה חלק ממדינות סוציאליסטיות רב לאומיות, הרפובליקה הפדרלית הסוציאליסטית של יוגוסלביה וברית המועצות. קרואטיה הכריזה על עצמאות מיוגוסלביה ב-25 ביוני 1991, אך בהתחשב בהקפאה של שלושה חודשים על ההחלטה שאותה דחקה הקהילה האירופית, היא נכנסה לתוקף ב-8 באוקטובר 1991. אוקראינה הכריזה על עצמאותה מברית המועצות ב-24 באוגוסט 1991 והכירה בקרואטיה ב-11 בדצמבר 1991 כמדינה הראשונה באו"ם שעשתה זאת. היחסים הדיפלומטיים בין שתי מדינות כוננו ב־18 בפברואר 1992. למדינות קשרים הדוקים זו עם זו, המיוחסים בחלקם לתרבויות דומות ולשיתופי פעולה לאורך ההיסטוריה. קרואטים רבים התנדבו במלחמה בדונייצק. אוקראינה יצרה גם גרסה אוקראינית לשיר הקרואטי Bojna Čavoglave שנוצר במלחמת העצמאות של קרואטיה. בקרואטיה יש רחוב על שם אוקראינה: רחוב אוקראיני. נשתל שם עץ לאות ידידות עם המדינה. העץ הובא גם מאוקראינה. במונדיאל 2018 צולם שחקן כדורגל קרואטי כשהוא צועק "תהילה לאוקראינה" לאחר שקבוצתו הביסה את רוסיה. קרואטיה מחזיקה באוקראינה שגרירות בקייב וקונסוליית כבוד בדונצק. אוקראינה מחזיקה בקרואטיה שגרירות בזאגרב וקונסוליות כבוד במלינסקה וספליט. מדיה וקבצים בנושא יחסי אוקראינה–קרואטיה בוויקישיתוף Zašto je bilo osobito važno ukrajinsko priznanje RH? – 1991. Bilateralni odnosi
יחסי אורוגוואי–פינלנד

יחסי אורוגוואי–פינלנד הם היחסים הדיפלומטיים בין הרפובליקה של פינלנד לרפובליקה המזרחית של אורוגוואי. שתי המדינות חברות באו"ם. בשנת 1918 קיבלה פינלנד את עצמאותה מרוסיה לאחר מלחמת האזרחים הפינית. באוגוסט 1919 הכירה אורוגוואי בעצמאות פינלנד וב-21 במרץ 1935 שתי המדינות כוננו יחסים דיפלומטיים. בניגוד לארגנטינה או ברזיל, מעט מאוד פינים היגרו לאורוגוואי. במהלך מלחמת העולם השנייה פלשה ברית המועצות לפינלנד במהלך מלחמת החורף. אורוגוואי תמכה בפינלנד בצורה דיפלומטית במהלך המלחמה וכמחווה, תרמה אורוגוואי 100 אלף פסו ו-10,563 פחיות של 350 גרם קורנביף לעם הפיני. מאז תום המלחמה היחסים בין פינלנד לאורוגוואי נותרו הדוקים. בשנת 2007, UPM, חברת נייר פינית, פתחה טחנת נייר בפראי בנטוס שבאורוגוואי, ממש מעבר לנהר מארגנטינה. במהלך הקמת הטחנה הגישה ארגנטינה תלונה נגד החברה וממשלת אורוגוואי בה נכתב כי זיהום אפשרי של הנהר על ידי הטחנה. נהר אורוגוואי משותף לשתי המדינות ומוגן על ידי אמנה, המחייבת את שני הצדדים ליידע את האחר על כל פרויקט שעלול להשפיע על הנהר. מלבד נושא הזיהום, ארגנטינה טענה כי ממשלת אורוגוואי לא ביקשה אישור לבנות את הטחנה. אירוע דיפלומטי זה נודע בתור סכסוך טחנת הנייר של נהר אורוגוואי. המחלוקת הובאה בפני בית הדין הבין-לאומי לצדק (ICJ) שאמר כי אורוגוואי הפרה את התחייבויותיה הדיוניות להודיע לארגנטינה על תוכניותיה אך לא הפרה את התחייבויותיה הסביבתיות על פי האמנה ולכן המפעל הפיני יכול להמשיך בפעילותו. בשנת 2013, אורוגוואי פתחה שגרירות בהלסינקי. בספטמבר 2014 ביקר הנשיא חוסה מוחיקה בפינלנד, ראש המדינה הראשון של אורוגוואי שעשה זאת. בשנת 2016 ביקר נשיא פינלנד, סאולי ניניסטה, באורוגוואי. בפברואר 2017, נשיא אורוגוואי, טאבארה ואסקס, ערך ביקור ממלכתי בפינלנד. בשנת 2019 הודיעה חברת UPM הפינית כי תקים בית חרושת שני לנייר באורוגוואי. שתי המדינות חתמו על כמה הסכמים כגון הסכם לקידום והגנה על השקעות (2004); הסכם למניעת כפל מס ומניעת העלמת מס ממס הכנסה (2011); הסכם לשיתוף פעולה במכס (2017) ומזכר הבנות לשיתוף פעולה בחינוך (2017). פינלנד מיוצגת באורוגוואי באמצעות שגרירותה בבואנוס איירס, ארגנטינה ובנוסף מחזיקה קונסוליית כבוד במונטווידאו. אורוגוואי מחזיקה בפינלנד שגרירות בהלסינקי. מדיה וקבצים בנושא יחסי אורוגוואי–פינלנד בוויקישיתוף Relaciones Bilaterales Finlandia-Uruguay (in Spanish) Una historia olvidada: cuando Uruguay ayudó a Finlandia (in Spanish) Argentina and Uruguay settle seven-year pulp mill row President of Uruguay makes working visit to Finland President Niinistö meets with President of Uruguay: Small countries must underline the importance of the international order Finland's UPM will construct a second 2.1 million ton pulp mill in Uruguay Se Aprueba el Acuerdo Relativo a la Promoción y Protección de Inversiones (in Spanish) Uruguay y Finlandia acuerdan cooperación de información tributaria para prevenir evasión (in Spanish) Embassy of Finland in Argentina Embassy of Uruguay in Helsinki
יחסי אורוגוואי–דנמרק

יחסי אורוגוואי–דנמרק הם היחסים הדיפלומטיים בין ממלכת דנמרק לרפובליקה המזרחית של אורוגוואי. שתי המדינות חברות באו"ם. בנובמבר 1838, מונה חוסה פליסיאנו קסטילהו בארטו כקונסול הכללי של אורוגוואי בממלכת דנמרק, וב-28 בפברואר 1842 נחתם בפריז הסכם ידידות, סחר וניווט בין שתי המדינות. דנמרק מיוצגת באורוגוואי באמצעות שגרירותה בבואנוס איירס, ארגנטינה ובנוסף מחזיקה קונסוליית כבוד במונטווידאו. אורוגוואי מיוצגת בדנמרק באמצעות שגרירותה בסטוקהולם, שוודיה, ובנוסף מחזיקה קונסוליית כבוד בקופנהגן. מדיה וקבצים בנושא יחסי אורוגוואי–דנמרק בוויקישיתוף יחסי אורוגוואי–דנמרק באתר משרד החוץ של אורוגוואי קונסוליית דנמרק באורוגוואי ערך זה הוא קצרמר בנושא יחסי חוץ ובנושא אורוגוואי. אתם מוזמנים לתרום לוויקיפדיה ולהרחיב אותו.
המעבדה הלאומית לורנס ליברמור

המעבדה הלאומית לורנס ליברמור (באנגלית: Lawrence Livermore National Laboratory; בראשי תיבות: LLNL), הוא מכון מחקר של מחלקת האנרגיה של ארצות הברית, הממוקם ליד העיר ליברמור במדינת קליפורניה שבארצות הברית. המכון הוא אחד ממכוני המחקר הבין-תחומיים הגדולים והחשובים בעולם, והוא מעסיק 9,000 עובדים עם תקציב של כ-2.7 מיליארד דולר. מעבדת ליברמור נוסדה בשנת 1952 כסניף של המעבדה הלאומית לורנס ברקלי. היא התפצלה ממנה בשנת 1971 וקיבלה את המעמד הנוכחי בשנת 1981. אדוארד טלר וארנסט לורנס היו יוזמי הרעיון להקים את התא החדש. במהלך המלחמה הקרה במעבדה פותחו ראשי נפץ שונים שהותקנו בין היתר על טילים כמו MGM-52 Lance וספרטן LIM-49. לאחר התפרקות ברית המועצות הוסכם על הפסקת פיתוח נשק גרעיני. בעקבות כך עובדי המעבדה התרכזו בפעולות שימור, פיתוח ניתוח מצב הנשק ללא עריכת ניסוי והערכת חיים של דגמי נשק קיימים. תחום נוסף בו עוסקים עובדי המעבדה הוא מחקרים שונים על פלוטוניום. במשך שנים המעבדה עשתה מחקרים שונים בתחום ביטחון לאומי והיבטים שונים של שימוש בנשק גרעיני. בתחום פיזיקה עובדי המעבדה עושים מחקרים בתחום ננוטכנולוגיה, פיזיקה של חומר מעובה, היתוך גרעיני ועוד. במעבדה פותחה מודל לניתוח תופעה התחממות עולמית. עובדי המעבדה היו שותפים לגילוי וחקר ניהוניום, פלרוביום, מוסקוביום, ליברמוריום (שנקרא לכבוד המעבדה), טנסין ואוגאנסון. לצורך ניתוח היקפים גדולים של מידע כבר באפריל 1953 במעבדה הותקן מחשב UNIVAC I. בהמשך במעבדה הותקנו מחשבים גדולים מסוגים שונים, פותחה שפה ייעודית Yorick והיא מובילה פיתוח של ZFS. בשנת 2018, במעבדה הותקן מחשב-על SIERRA שאז היה המהיר בעולם עם יכולת של 94,640 פטהפלופס. בשנת 2009 נבנה מרכז לאומי לחקר היתוך גרעיני. בדצמבר 2022 הודיעו מדענים במעבדה הלאומית לורנס ליברמור, בפריצת דרך לטכנולוגיית אנרגיית היתוך (אנ'), שהם השתמשו בטכניקה של היתוך בכליאה אינרציאלית כדי להשיג הפקה נקיה של אנרגיה. מתקן ההצתה הלאומי (אנ') (NIF) הפך לכור ההיתוך הראשון שהגיע לאיזון ב-5 בדצמבר 2022, עם ניסוי שהפיק אנרגיה מתקבלת של 3.15 מגה-ג'ול מהשקעת אנרגיה של 2.05 מגה-ג'ול של אור לייזר שהביא לרווח נטו באנרגיה של כ-1.5 מגה-ג'ול. מדיה וקבצים בנושא המעבדה הלאומית לורנס ליברמור בוויקישיתוף אתר האינטרנט הרשמי של המעבדה הלאומית לורנס ליברמור (באנגלית) המעבדה הלאומית לורנס ליברמור, ברשת החברתית פייסבוק המעבדה הלאומית לורנס ליברמור, ברשת החברתית אקס (טוויטר) המעבדה הלאומית לורנס ליברמור, ברשת החברתית אינסטגרם המעבדה הלאומית לורנס ליברמור, סרטונים בערוץ היוטיוב המעבדה הלאומית לורנס ליברמור, באתר אנציקלופדיה בריטניקה (באנגלית) ירון דרוקמן, פריצת דרך בהיתוך גרעיני: "הישג מדעי גדול", 13.12.22
סריול יפני

סריול יפני (שם מדעי: Seriola quinqueradiata) הוא מין של דג ממשפחת הצניניתיים ומהסוג סריול, החי לאורך האוקיינוס השקט בטווח שבין קוריאה להוואי. הוא נחשב לדג מאכל משובח במטבח היפני ולעיתים מכונה "טונה צהובת זנב", אך מדובר בטעות שכן הוא לא קרוב למשפחת הקולייסיים. סריול זה הוא דג גדול באורך של מעל 150 ס"מ ומשקל של מעל 40 ק"ג שצבעו כחול-כסוף עם קו צדדי כחול-ירוק, סנפירים וזנב צהובים ובטן בהירה כשהצעירים בעלי פסים צהובים אופקיים לגופם. הוא בעל סנפירים ארוכים וחדים העוזרים לחתוך דרך המים ובעל ראש משולש עם עיניים גדולות, לסתות גדולות ונוקשות וזנב דמוי-מגל חזק. הסריול הוא מין הנודד לאורך האוקיינוס בנתיבים קבועים ומחפש בהם מזון. הוא טורף האוכל דגים אחרים וכן דיונונים וטרף דומה שהוא תופס בלסתותיו. הסריול נידוג לאורך חופי יפן ובעיקר האי הונשו למאכל מאחר שבשרו משובח ובעל תכולת שומן גבוהה והוא משמש בעיקר להכנת סושי או סשימי. הוא מגודל גם בחקלאות ימית לאורך יפן. לא ידוע על הידלדלות האוכלסייה עקב דיג. מדיה וקבצים בנושא סריול יפני בוויקישיתוף סריול יפני, באתר ITIS (באנגלית) סריול יפני, באתר NCBI (באנגלית) סריול יפני, באתר Animal Diversity Web (באנגלית) סריול יפני, באתר FishBase (באנגלית) סריול יפני, באתר GBIF (באנגלית) סריול יפני באתר הרשימה האדומה של IUCN
סריול סמואה

סריול סמואה (שם מדעי: Seriola hippos) הוא מין של דג ממשפחת הצניניתיים ומהסוג סריול החי בין מזרח האוקיינוס ההודי למערב האוקיינוס השקט לחופי אוסטרליה וניו זילנד. הסריול הוא קרובם של סריול ללנדי וסריול אטלנטי הגדולים ותואר למדע בידי החוקר הגרמני אלברט גונטר (אנ') בשנת 1876. סריול זה מגיע לאורך 150 ס"מ ולמשקל 53.1 ק"ג. הוא בעל מבנה שרירי עם סנפירים ארוכים וחדים וראש מגודל בעל לסתות נוקשות וגדולות. הוא בעל סנפיר גב גבוה היוצר רעמה עד הזנב וכן סנפיר שת גבוה והזנב ארוך ושרירי דמוי-מגל בצורתו. צבע הדג אפור-כסוף עם גב כחול כהה עד חום ולעיתים קו הצד צהוב. פרטים מתים המוצאים מהמים נוטים להיראות חומים. הסריול הוא דג טורף הניזון בעיקר מדגים אחרים וחסרי חוליות והוא נודד לאורך האוקיינוס, חופים סלעיים ושוניות אלמוגים בחיפוש מזון. הוא מצוי בעיקר בימים הטרופיים החמימים. הסריול לא מצוי בסכנת הכחדה בטבע. מדיה וקבצים בנושא סריול סמואה בוויקישיתוף סריול סמואה, באתר ITIS (באנגלית) סריול סמואה, באתר NCBI (באנגלית) סריול סמואה, באתר Animal Diversity Web (באנגלית) סריול סמואה, באתר FishBase (באנגלית) סריול סמואה, באתר GBIF (באנגלית) סריול סמואה באתר הרשימה האדומה של IUCN
GPT-3

GPT-3 (ראשי תיבות של: Generative Pre-trained Transformer 3, מילולית בעברית, טרנספורמר מאומן מראש בעל יכולת יצירה הוא מודל שפה אוטורגרסיבי, המשתמש בלמידה עמוקה כדי לייצר טקסט דמוי אנושי (כפי שאדם מוכשר היה מייצר). GPT-3 הוא מודל חיזוי השפה מהדור השלישי בסדרת GPT-n (והיורש ל-GPT-2) שנוצר על ידי OpenAI, מעבדת מחקר לבינה מלאכותית בסן פרנסיסקו שנוסדה על ידי אילון מאסק וסם אלטמן. לגרסה המלאה של GPT-3 קיבולת של 175 מיליארד פרמטרים של למידת מכונה. GPT-3, שהוצג במאי 2020, והיה בבדיקת בטא החל מיולי 2020, הוא חלק ממגמה במערכות עיבוד שפות טבעיות (NLP) של ייצוגי שפה שהוכשרו מראש. לפני שחרורו של GPT-3, מודל השפה הגדול ביותר היה Turing NLG של מיקרוסופט, שהוצג בפברואר 2020, עם קיבולת של 17 מיליארד פרמטרים, פחות מעשירית מאשר של GPT-3. איכות הטקסט שנוצר על ידי GPT-3 כה גבוהה עד שקשה להבדילה מזו שכתב אדם אמיתי. שלושים ואחד חוקרי ומהנדסי OpenAI הציגו את המאמר המקורי ב-28 במאי 2020 שחשף את GPT-3. במאמרם הם הזהירו מפני הסכנות הפוטנציאליות של GPT-3 וקראו למחקר כדי להפחית את הסיכון. דייוויד צ'אלמרס, פילוסוף אוסטרלי, תיאר את GPT-3 כ"אחת ממערכות ה-AI המעניינות והחשובות ביותר שיוצרו אי פעם." מיקרוסופט הודיעה ב-22 בספטמבר 2020 כי היא רכשה זכויות שימוש בלעדיות בקוד של GPT-3; אחרים עדיין יכולים להשתמש ב-API הציבורי לקבלת פלט, אך רק למיקרוסופט יש גישה לקוד הבסיסי של GPT-3. בשנת 2022 שוחררה גרסה מתקדמת "GPT-3.5". יש לה תכונות מתקדמות. מנוע חיפוש Perplexity מבוסס על גרסה זו. בסקירה שנערכה ביולי 2020 בניו יורק טיימס, פרהאד מנג'ו אמר כי יכולתו יוצאת הדופן של GPT-3 לייצר קוד מחשב, שירה ופרוזה אינה רק "מדהימה", "מוזרה" ו"משפילה", אלא גם "די מפחידה". ג'רום פסנטי, ראש מעבדת ה-AI של פייסבוק, אמר כי GPT-3 אינו "בטוח", ומצביע על השפה המינית, הגזענית ומוטה ושלילית שנוצרה על ידי המערכת כאשר התבקשה לדון ביהודים, נשים, אנשים שחורים והשואה. נועם חומסקי הביע את ספקנותו לגבי הערך המדעי של GPT-3: "זה לא מודל שפה. זה עובד באותה מידה עבור שפות בלתי אפשריות כמו עבור שפות בפועל. לכן הוא מופרך, אם הוא נועד כמודל שפה, בקריטריונים מדעיים נורמליים ... אולי זה שימושי למטרה כלשהי, אבל נראה שזה לא אומר לנו כלום על שפה או הכרה באופן כללי." Github Copilot OpenAI מדיה וקבצים בנושא GPT-3 בוויקישיתוף Shead, Sam (23 ביולי 2020). "Why everyone is talking about the A.I. text generator released by an Elon Musk-backed lab". CNBC. נבדק ב-31 ביולי 2020. {{cite news}}: (עזרה) Four preprints were released between May 28 and July 22, 2020. Bussler, Frederik (21 ביולי 2020). "Will GPT-3 Kill Coding?". Towards Data Science. נבדק ב-1 באוגוסט 2020. {{cite web}}: (עזרה) Chalmers, David (30 ביולי 2020). Weinberg, Justin (ed.). "GPT-3 and General Intelligence". Daily Nous. Philosophers On GPT-3 (updated with replies by GPT-3). נבדק ב-4 באוגוסט 2020. {{cite web}}: (עזרה) Manjoo, Farhad (29 ביולי 2020). "How Do You Know a Human Wrote This?". הניו יורק טיימס. ISSN 0362-4331. נבדק ב-4 באוגוסט 2020. {{cite news}}: (עזרה) Metz, Cade (2020-11-24). "Meet GPT-3. It Has Learned to Code (and Blog and Argue)". The New York Times (באנגלית אמריקאית). ISSN 0362-4331. נבדק ב-2020-11-24. Chomsky on Terence McKenna, Sam Harris, GPT3, Cryptocurrencies, Kierkegaard, Neuralink, & Hofstadter. 2021-03-24. Event occurs at 1:11:44.